Up-661/03
Natisni
Opravilna št.:
Up-661/03
Datum odločitve:
25. 11. 2003
ECLI:
ECLI:SI:USRS:2003:Up.661.03
Akt:
Ustavna pritožba A. A. zoper sklep Vrhovnega sodišča št. II Ips 455/2002 z dne 22. 5. 2003 se zavrže.
Izrek:
Ustavna pritožba A. A. zoper sklep Vrhovnega sodišča št. II Ips 455/2002 z dne 22. 5. 2003 se zavrže.

Pritožnik nosi sam stroške postopka v zvezi z ustavno pritožbo.
Evidenčni stavek:
Pritožnik vlaga ustavno pritožbo zoper sklep Vrhovnega sodišča, s katerim je to razveljavilo sodbi sodišč druge in prve stopnje ter zadevo vrnilo sodišču prve stopnje v novo sojenje, v katerem bo sodišče ponovno odločilo o utemeljenosti tožbenega zahtevka. V obravnavani zadevi niso izčrpana niti redna pravna sredstva.
Ustavna pritožba zoper izpodbijani sklep zato ni dovoljena in jo je treba zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.14 - Ustavno sodstvo - Postopek - Stroški.
Pravna podlaga:
Člen 34.1, 49, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 10. 2003
Vrsta odločitve:
sklep
Vrsta rešitve:
zavrženje
Dokument:
US22914
Up-661/03-4
15. 12. 2003
SKLEP
Ustavno sodišče je v postopku za preizkus ustavne pritožbe A. A. iz Ž. pri Ž., ki ga zastopa mag. B. B., odvetnik v Z., na seji senata dne 25. novembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
1. Ustavna pritožba A. A. zoper sklep Vrhovnega sodišča št. II Ips 455/2002 z dne 22. 5. 2003 se zavrže.
2. Pritožnik nosi sam stroške postopka v zvezi z ustavno pritožbo.
Obrazložitev
1. Pritožnik z ustavno pritožbo izpodbija v izreku navedeno sodno odločbo.
2. V skladu z določbo prvega odstavka 51. člena Zakona o Ustavnem sodišču (v nadaljevanju ZUstS) je ustavno pritožbo dopustno vložiti šele po izčrpanju vseh pravnih sredstev. V obravnavani zadevi pritožnik vlaga ustavno pritožbo zoper sklep Vrhovnega sodišča, s katerim je to razveljavilo sodbi sodišč druge in prve stopnje ter zadevo vrnilo sodišču prve stopnje v novo sojenje, v katerem bo sodišče ponovno odločilo o utemeljenosti tožbenega zahtevka. Zoper odločitev sodišča prve stopnje bosta imeli stranki možnost vložiti pritožbo, šele ko bodo v tem postopku izčrpana vsa pravna sredstva, pa tudi ustavno pritožbo. Glede na navedeno ustavna pritožba zoper izpodbijani sklep ni dovoljena in jo je treba zavreči.
3. Po prvem odstavku 34. člena ZUstS nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. Za drugačno odločitev bi morali obstajati posebni razlogi, ki pa jih pritožnik niti ne navaja.
Zato je Ustavno sodišče odločilo, kot izhaja iz druge točke izreka.
4. Senat Ustavnega sodišča je sprejel ta sklep na podlagi druge alineje prvega odstavka 55. člena in prvega odstavka 34. člena v zvezi z 49. členom ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić.
Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.
Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger